### 12.    Beslutning om Retningslinjer for veje, byrum og grønne områder

**Åbent**

Sagsnr.: 326-2018-35812       J.nr.: 05.01.00           Dokumentnr.:
326-2019-229253

**Sagstype**

Beslutning.

**Resume og sagens baggrund**

Teknik- og Miljøudvalget har
ønsket en opdatering af ”Regulativ for benyttelse af
offentlige vejarealer i Kalundborg bymidte” fra 2010. Retningslinjernes
gyldighedsområde udstrækkes til at gælde alle kommunens veje, byrum og grønne
områder. Derudover er der sat fokus på læsbarhed og forenkling, samt revision i
forhold til gældende love og bekendtgørelser. Retningslinjerne har nu været til
udtalelse hos alle interessenter.

**Indstillinger**

Direktøren indstiller,

1.    at forslag til ”Retningslinjer for veje, byrum og grønne områder”
godkendes, og

2.    at [adresse]
lukkes for færdsel.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Teknik- og Miljøudvalget besluttede på sit møde den 6. juni
2019 at sende forslaget til ”Retningslinjer for veje, byrum og grønne områder”
til udtalelse blandt interessenterne på området. I den forbindelse er der
kommet bemærkninger fra Politiet, Ældrerådet, Entreprenørservice, Vores
Kalundborg, samt to forretningsdrivende i [adresse]. Svebølle lokalråd og
Gørlev Erhvervsforening har meddelt, at de ikke har kommentarer til
retningslinierne. I Bilag 1 er vist en oversigt over de indkomne bemærkninger.

På baggrund af de indkomne bemærkninger øges
fritrumsprofilen over fortov og cykelsti fra 2,5 til 3m. Desuden tilrettes
nogle formuleringer.

[adresse]

På baggrund af de indkomne bemærkninger omkring færdslen i
[adresse], anbefaler administrationen, at [adresse] lukkes mod [adresse].
Gaden bør – foruden skiltning - lukkes fysisk af. Dette kan ske på forskellig
vis. Administrationen anbefaler, at gaden lukkes med aftagelige pullerter.
Kørsel vil derefter kun være muligt ved henvendelse til kommunen for at få låst
op for de aftagelige pullerter. Varelevering og invalidekørsel må foretages til
de bagvedliggende gårde.

Varekørsel i [adresse]

I bemærkningerne fra de handlende og Politiet er der fokus
på varekørslen i [adresse]. De handlende finder, at tidsbegrænsningen er
uhensigtsmæssig. Herudover påpeger Politiet, at den nuværende tidsbegrænsede
varekørsel ikke kan håndhæves.

Teknik- og Miljøudvalget lagde på sit møde den 6. juni 2019
vægt på, at [adresse] er en gågade, og at den nuværende tidsbegrænsning for
varekørsel bør fastholdes.

Administrationen foreslår, at det overvejes at etablere en
fysisk spærring i form af for eksempel en tidsstyret pullert ved Øen samt ved
[adresse].

Vedtagelse og formidling

Efter vedtagelse af retningslinjerne igangsættes en revision
af ”Regulativ om vintervedligeholdelse og renholdelse af veje, stier og
pladser”, så grundejernes forpligtigelser fremgår enslydende i de to
dokumenter.

”Retningslinjer for veje, byrum og grønne områder” vil blive
lagt på kommunens hjemmeside og udsendt til de interessenter, der har været
inddraget i arbejdet. Der vil derudover blive udformet en pressemeddelelse
omkring de nye regler, og den information omkring grundejernes forpligtelser
til beskæring, som jævnligt indrykkes i ugeavisen, vil blive opdateret.

**Økonomiske konsekvenser**

Vedtagelse af ”Retningslinjer for veje, byrum og grønne
områder” har ingen økonomiske konsekvenser.

En lukning af [adresse] med to aftagelige pullerter
estimeres til at kunne løses inden for en udgift på cirka 30.000 kr. og
foreslås etableret og finansieret over driften i 2020.

Etablering af to tidsstyrede pullert i [adresse] estimeres
til cirka 360.000 kr. Hvis en sådan løsning ønskes, anbefales det, at der laves
et detaljeret projekt, som kan indgå i anlægsforslag for 2021.

[adresse] bemærkninger er indarbejdet i sagen.

**Teknik- og Miljøudvalgets møde
den 1. oktober 2019:**

Anbefales.

**Økonomiudvalgets møde den 7.
oktober 2019:**

Anbefales.

**Bilag**

|  |  |
| --- | --- |
| Bilag 1 - Retningslinjer for veje, byrum og grønne områder - [telefonnummer] | 326-2019-264759 |
| Bilag 2 - Bemærkninger til nye retningslinjer | 326-2019-240725 |